પાલનપુર તાલુકાના સામઢી (રાણાજીવાસ) ગામના હમીરભાઈ ઈશ્વરભાઈ મકવાણાએ ગઢ પોલીસ મથકે નોંધાવેલી ફરીયાદ અનુસાર તેઓને તેમની પત્નિ સાથે ઘરકામ બાબતે ઝઘડો થતા તેમની બાજુમાં રહેતા કમલેશભાઈ ઉર્ફે કાળુભાઈ મફાભાઈ વાલ્મીકી, મહેશભાઈ નારણભાઈ વાલ્મીકી અને જીતુભાઈ નારણભાઈ વાલ્મીકી આવીને લાકડીથી તેમજ ગડદાપાટુનો માર મારતા હોબાળો થતા ઝઘડો સાંભળીને નજીકમાં રહેતા સામઢી (રાણાજીવાસ) ગામના સરપંચ વેરસીભાઈ હરીભાઈ દેસાઈ અને તેમનો પુત્ર દશરથભાઈ વેરસીભાઈ દેસાઈ પણ ત્યાં દોડી આવીને જાતિ અપમાનિત કરીને દરરોજ દારૂ પી ને ડખો કરે છે તેમ કહી લાકડીથી હમીરભાઈને પેટના ભાગે માર મારી તેમજ ગડદાપાટુનો માર મારી ઈજાઓ પહોંચાડી હોવાની ફરીયાદ હમીરભાઈ ઈશ્વરભાઈ મકવાણાએ ગઢ પોલીસ મથકે નોંધાવતા પોલીસે ફરીયાદ આધારે ગુનો નોંધી તપાસ હાથ ધરી છે.